მარია რუმინელი (1870–1874)

პრინცესა მარია რუმინელი ( Prinţesa Maria a României; დ. 8 სექტემბერი, 1870 — გ. 9 აპრილი, 1874) — რუმინეთის პრინცის (მოგვიანებით მეფის) კაროლ პირველისა და მისი მეუღლის, ელიზაბეთ ცუ ვიდის ერთადერთი შვილი.

 ცხოვრება 
პრინცესა მარია ბუქარესტში, რუმინეთის პირველ ჰოენცოლერნ-ზიგმარინგენის საგვარეულოს შტოს პრინცესად, 1870 წლის 8 სექტემბერს (ძველი კალენდრით 27 აგვისტოს) დაიბადა. ერთი თვის შემდეგ, 1870 წლის ოქტომბერში (ძველი კალენდრით სექტემბერში), იგი რუმინელ მართლმადიდებლად კოტროჩენის მონასტერში (ახლანდელი კოტროჩენის სასახლის მახლობლად) მოინათლა. მის ოჯახში ახალგაზრდა პრინცესას მეტსახელად „Mariechen“ (მარიეშენს) (შესაძლო მისი მშობლების გერმანული წარმომავლობის აღსანიშნავად)A history in pictures, p. 13/14 ან „Itty“ (იტის) (მომდინარეობს სიტყვა „პატარადან“) ეძახდნენ.   ყველა, ვინც მარიას იცნობდა, მას აღწერდა, როგორც ლამაზ და ასაკისათვის უცნაურად განვითარებულ ბავშვს, რადგან ამბობდნენ, რომ ორწლინახევრის ასაკში ის უკვე რუკებს აკვირდებოდა და გასართობად ქვეყნებს ასახელებდა. ამბობენ, რომ სიკვდილამდე ცოტა ხნით ადრე პრინცესა მარიამ დედას უთხრა, რომ უნდოდა, ოდესმე ვარსკვლავზე გაესეირნა. 

მარიას დაბადებიდანვე არ ჰქონოდა მამის ტახტის მემკვიდრეობის პერსპექტივა; 1866 წლის კონსტიტუცია მემკვიდრეობის უფლებას მხოლოდ მამაკაცებს ანიჭებდა.

 სიკვდილი 
1874 წლის 5 აპრილს (ძველი კალენდრით 1874 წლის 24 მარტი) პრინცესა ქუნთრუშით დაავადდა. იმ დროს დედაქალაქში ეპიდემია მძვინვარებდა და მრავალი ადამიანი იღუპებოდა. ამის გამო, იგი მაშინვე პელეშის ციხესიმაგრეში გადაიყვანეს. მიუხედავად იმისა, რომ მას ექიმი თეოდორი, მისი მოახლეები და დამხმარეები, და მისი თანაშემწეები დიდი სიფრთხილით ეპყრობოდნენ, ახალგაზრდა პრინცესა 1874 წლის 9 აპრილს (ძველი კალენდრით 28 მარტს) გარდაიცვალა და კოტროჩენის მონასტერში დაკრძალეს. ელისაბედის თხოვნით, მარიას საფლავის ქვაზე დაიწერა ამონარიდი ბიბლიიდან (ლუკას სახარება, თავი 8, სტრიქონი 52): 

პანაშვიდი კოტროჩენის ეკლესიაში, კოტროჩენის სამეფო სასახლის ტერიტორიაზე შედგა.  კუბო თეთრი ატლასით, ჯვარედინი ვერცხლის მაქმანის ორნამენტებით იყო დაფარული, და ისეთივე დიდი იყო, როგორშიც ზრდასრულ ადამიანს ათავსებდნენ, რადგან პატარა პრინცესის სხეული რამდენიმე მცირე ზომის ყუთში იყო ჩასმული, რომლებიც ერთმანეთში იყო ჩადებული. რუმინეთის მართლმადიდებლური რიტუალის მსახურების შემდეგ კორტეჟმა კუბო სასახლის ბაღებში, სასახლის ეკლესიის გვერდით დაკრძალვის ადგილამდე წაასვენა. ეს ბაღები ახალგაზრდა პრინცესას საყვარელი სათამაშო მოედნები იყო, სადაც ჯერ კიდევ მხოლოდ ხუთი დღის წინ თამაშობდა, თავის ექთანთან ერთად.
 მემკვიდრეობა 
მარიას მშობლები მისი სიკვდილით განადგურებულნი იყვნენ. იმავე წლის 5 მაისს კაროლმა მამამისს, კარლ ანტონს, ჰოჰენცოლერნის პრინცს მისწერა, რომ ის და ელიზაბეთი კოტროჩენის სასახლეში გადასვლას აპირებდნენ, რათა უფრო ახლოს ყოფილიყვნენ თავიანთი ქალიშვილის განსასვენებელთან:

ლასკარ კატარგიუსადმი მიწერილ სხვა წერილში მან აღნიშნა:

მარიას სიკვდილმა ქეროლსა და ელიზაბეთს შორის ურთიერთობა დაამძიმა. მათ მეტი შვილი აღარ შესძენიათ. 1875 წელს კარლ სტორკმა მძინარე პრინცესას ბიუსტი შექმნა, რომელიც მის საფლავთან აღიმართა. ამ ბიუსტმა შთააგონა ელიზაბეთს დაეწერა მრავალი ემოციური ლექსი. როდესაც დედოფალი ელიზაბეთი 1916 წელს გარდაიცვალა, მისი სურვილისამებრ, მისი ქალიშვილის ნეშტი საფლავიდან ამოიღეს და საჯარო მსვლელობისათვის მის კუბოზე მოათავსეს. დედა და შვილი ერთად დაკრძალეს სამარხში, კურტეა დე არგეშის საკათედრო ტაძარში. ელიზაბეტას სასახლეში ჯერ ისევ შესაძლებელია იხილოთ 1880-იანი წლების სტილის ავეჯი, რომელთა შორის ჩვილი პრინცესის თაბაშირის ყალიბიცაა გამოფენილი. 
გალერია

ლიტერატურა

რესურსები ინტერნეტში
https://www.findagrave.com/memorial/140044011/princess_maria-of_romania
https://casamajestatiisale.ro/familia-regala/istorie/principesa-maria/
https://www.viata-libera.ro/magazin/222759-remember-maria-principesa-de-hohenzollern-1870-1874
https://www.enciclopediaromaniei.ro/wiki/Maria_de_Hohenzollern-Sigmaringen
სქოლიო

კატეგორია:დაბადებული 1870
კატეგორია:გარდაცვლილი 1874
კატეგორია:დაბადებული 8 სექტემბერი
კატეგორია:გარდაცვლილი 9 აპრილი
კატეგორია:XIX საუკუნის ქალები
კატეგორია:რუმინელი ქალები
კატეგორია:ბუქარესტში დაბადებულები